2025 m. spalio 23 d. Teisingumo Teismo (septintoji kolegija) sprendimas byloje (Rayonen sad Plovdiv (Bulgarija) prašymas priimti prejudicinį sprendimą) „EVN Bulgaria Toplofikatsia“ EAD / OZ
(Byla C-760/231, Shanov2 )
(Prašymas priimti prejudicinį sprendimą – Energija – Energijos vartojimo efektyvumo skatinimas – Direktyva 2012/27/ES – 9 straipsnio 3 dalis – Skaidri ir tiksli bendrojo naudojimo patalpų suvartojamos šilumos energijos apskaita – Neatsižvelgimas į faktinį kiekvienam būstui tiekiamos šilumos kiekį – Algoritmas, taikomas paskirstant išlaidas, susijusias su bendraturčių pastatuose suvartota šilumos energija)
Proceso kalba: bulgarų
Prašymą priimti prejudicinį sprendimą pateikęs teismas
Rayonen sad Plovdiv
Šalys pagrindinėje byloje
Ieškovė: „EVN Bulgaria Toplofikatsia“ EAD
Atsakovas: OZ
Rezoliucinė dalis
2012 m. spalio 25 d. Europos Parlamento ir Tarybos direktyvos 2012/27/ES dėl energijos vartojimo efektyvumo, kuria iš dalies keičiamos direktyvos 2009/125/EB ir 2010/30/ES bei kuria panaikinamos direktyvos 2004/8/EB ir 2006/32/EB, 9 straipsnio 3 dalis
turi būti aiškinama taip:
pagal ją nedraudžiamos nacionalinės teisės normos, pagal kurias buto bendraturčių pastate savininkas turi sumokėti jam išrašytoje sąskaitoje nurodytas sumas už visų šilumos energijos paskirstymo ir tiekimo vamzdynų bei įrenginių pastate išskirtą energiją, net jei pastato laiptinėse ir koridoriuose nėra radiatorių, apskaičiuotas proporcingai šildomam jo buto plotui, jeigu taisyklės ir parametrai, kuriais remiantis apskaičiuojamos sąskaitoje nurodytos sumos už jo suvartotą šilumos energiją, skirtą butui šildyti ir buitiniam karštam vandeniui ruošti, užtikrina individualaus suvartojimo apskaitos skaidrumą ir tikslumą.
____________
1     OL C, C/2024/1841.
1     Šios bylos pavadinimas išgalvotas. Jis neatitinka jokios bylos šalies tikrojo vardo, pavardės ar pavadinimo.